На основу Решења Привредног суда у Нишу о отварању стечајног поступка Посл. бр. Ст. 55/2019 од 23.10.2019. године и Решења Посл. бр. Ст. 55/2019 од 22.01.2020. године, којим се стечајни поступак наставља банкротством, а у складу са чланoвима 131, 132. и 133. Закона о стечају („Службени гласник РС“, бр. 104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018) и Националним стандардом број 5 – Националним стандардом о начину и поступку уновчења имовине стечајног дужника („*Службени гласник РС“ број 62/2018*), стечајни управник стечајног дужника:

**ДРУШТВО СА ОГРАНИЧЕНОМ ОДГОВОРНОШЋУ SCHWARZMANN ДОО НИШ – У СТЕЧАЈУ**

Ниш, Ул. Булевар Немањића 25, МБ: 17399616, ПИБ: 100619306

**ОГЛАШАВА**

 **продају непокретне имовине стечајног дужника јавним надметањем (прво јавно надметање)**

**Предмет продаје – Продајна целина број 1 чини следећа непокретна имовина стечајног дужника:**

* Зграда бр.1 (Зграда пословних услуга-ХЛАДЊАЧА), на КП-10044/1 КО Врање 1, нето површине 2.529 м2 ;
* Зграда бр.2 (Зграда пословних услуга-МАГАЦИН), на КП-10044/1 КО Врање 1, нето површине 157 м2 ;
* Зграда бр.1 (Зграда пословних услуга-УПРАВНА ЗГРАДА), на КП-10044/7 КО Врање1, нето површине 636 м2 ;
* Зграда бр.1 (Помоћна зграда-КОЛСКА ВАГА), на КП-10044/7КО Врање 1, колска вага.

Наведена имовина је детаљно описана у Извештају о процени вредности имовине стечајног дужника који је саставни део продајне документације.

**Почетна цена на јавном надметању износи 18.289.105,54 динара.**

**Депозит за учествовање на јавном надметању износи 7.315.642,21 динара.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 60.000,00 динара + ПДВ, укупно 72.000,00 динара и преузму продајну документацију. Профактура се може преузети сваког радног дана у периоду од 09 до 13 часова у просторијама стечајног управника у Нишу ул. Цара Душана број 54, ПЦ Душанов базар, спрат 1, локал 119, уз обавезну најаву стечајном управнику. Рок за откуп продајне документације је 24.11.2020. године;
2. уплате депозит на текући рачун стечајног дужника бр: 160-6000000006024-19 код Banca Intesa A.D.- Beograd, или положе неопозиву првокласну банкарску гаранцију наплативу на први позив, најкасније 27.11.2020. године. У случају да се као депозит положи првокласна банкарска гаранција, оригинал се мора доставити искључиво лично стечајном управнику. Стечајни управник ће по пријему извршити проверу банкарске гаранције. Банкарска гаранција мора имати рок важења до 27.01.2021. године;
3. потпишу изјаву о губитку права на повраћај депозита, односно о сагласности да ће банкарска гаранција бити наплаћена, у прописаним случајевима. Изјава чини саставни део продајне документације;
4. се региструју као учесник на јавном надметању.

Имовина се купује у виђеном стању и може се разгледати на адреси: Улица Омладинских бригада бб, Врање, након откупа продајне документације, сваким радним даном од 9:00 до 13:00 часова, а најкасније 3 дана пре заказане продаје уз претходну најаву стечајном управнику најмање један дан пре разгледања.

Након уплате депозита, а најкасније 27.11.2020. године, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана 27.11.2020. године у 13:00 часова на следећој адреси: Цара Душана број 54, ПЦ Душанов базар, спрат 1, локал 119, Ниш.

**Регистрација учесника** почиње 2 сата пре почетка јавног надметања, а завршава се 10 минутапре почетка јавног надметања, односно у периоду од 11:00 до 12:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање упознајући учеснике са правилима надметања;
3. оглашава имовину која се нуди на продају и оглашава почетну цену;
4. позива учеснике да прихвате почетну цену и сваку наредну цену према унапред предвиђеном увећању цене,
5. одржава ред на јавном надметању;
6. проглашава за купца учесника који је прихватио највишу понуђену цену;
7. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, губи право на повраћај депозита, а за купца се проглашава други најбољи понуђач који у том случају има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана завршетка јавног надметања. Уплатилац депозита губи право на повраћај депозита у складу са Изјавом о губитку права на повраћај депозита**.**

Порезе и трошкове, који произлазе из закљученог купопродајног уговора, укључујући и трошкове на име сачињавања односно овере уговора, у целости сноси купац.

Стечајни управник: Раица Милићевић, контакт телефон: 063/456-320.